બહારગામ જતાં પહેલાં ફ્રિઝમાં કરી લો આ 1 કામ, તમારું ફૂડ રહેશે સેફ | Do this 1 thing and Keep Food Safe In Refrigerator when you are on tour
Do this 1 thing and Keep Food Safe In Refrigerator when you are on tour
યૂટિલિટી / બહારગામ જતાં પહેલાં ફ્રિઝમાં કરી લો આ 1 કામ, તમારું ફૂડ રહેશે સેફ
Team VTV 11:51 AM, 26 Oct 19
જો તમે થોડા દિવસો માટે શહેરથી બહાર જઇ રહ્યા છો તો તમારે આ વાત પર ધ્યાન આપવાની જરૂર છે. તમે વિચારો છો કે તમારી ગેરહાજરીમાં ઘરમાં ઓછી ઇલેક્ટ્રિસિટી કંઝ્યૂમ થાય. આ માટે બધા ઇલેક્ટ્રિકલ એપ્લાયન્સ અને લાઇટ્સ ઓફ કરીને જાઓ છો. પણ જો રેફ્રિજરેટર બંધ કરો છો તો તેમાં કેટલીક વાતો ધ્યાનમાં રાખવી પડે છે. બહાર જતી સમયે ફ્રિઝને કઇ ટ્રીટમેન્ટ આપવામાં આવે તો તેને લોડ ઓછો પડે છે અને તેમાં રાખેલું તમારું ફૂડ સેફ રહે છે.
રજાઓમાં બહારગામ જતાં પહેલાં કરો આ કામ
ફ્રિઝનું ફૂડ રહેશે સેફ, રહેશો હેલ્ધી
આ રીતે ચેક કરો લાઈટ ગઈ હશે કે નહીં
બહાર જતી સમયે એક રાત પહેલાં તેમાં એક બાઉલમાં બરફ જમાવીને તેની ઉપર 1 રૂપિયાનો સિક્કો રાખીને ફ્રિઝરમાં રાખીને જાવ.
જ્યારે તમે આવશો ત્યારે કોઈન બાઉલની વચ્ચે કે નીચે મળે તો સમજો કે લાઈટ ગઈ હશે. તેનો અર્થ એ છે કે લાઈટ થોડા કલાકો માટે ગઈ હતી અને પછી પાછી આવી છે તો ખાવાનું સારું હશે. માટે તમે તેને ઉપયોગમાં લઈ શકો છો.
સિક્કો કપની છેક નીચે છે તો તેનો અર્થ એ છે કે ફ્રિઝમાં રાખવામાં આવેલું ખાવાનું હવે ખાવાલાયક રહ્યું નથી.
જો સિક્કો તમે રાખ્યો તો એમ ઉપર જ છે તો તેનો અર્થ એ કે લાઈટ ક્યારેય ગઈ નથી. ફ્રિઝનું ખાવાનું સેફ છે. તમે નિશ્ચિંત થઈને તેનો ઉપયોગ કરી શકો છો.
બહાર જતી સમયે ફ્રિઝ બંધ ન કરો. તેને બંધ કરવાથી તેમાંથી સ્મેલ આવે છે અને ફૂગ આવે છે. જે રજાઓ બાદ પાછા આવ્યા બાદ તમારું કામ વધારી દે છે.
ફ્રિઝમાં ફૂડ નથી તો જગ કે બોટલમાં પાણી ભરીને રાખો. ફ્રિઝને લો ટેમ્પ્રેચર મેન્ટેન કરવા માટે કોઈને કોઈ ચીજ તેમાં જોઈતી હોય છે.
તમે ઇચ્છો તો ફ્રિઝનું આઈસ મેકર બંઝ કરો અને તેને દિવાલથી થોડું દૂર ખસેડી દો. જેથી જે પણ પાણી તેમાંથી નીકળે તેને જગ્યા મળી શકે.
જ્યારે પણ ફ્રિઝ ઓન રાખો છો ત્યારે તેનો ઈલેક્ટ્રિકલ કોડ ડેમેજ નથી ને તે ચેક કરાવી લો. હેવી એક્ટેન્શન કોડ જ યૂઝ કરો. જેથી તમારી ગેરહાજરીમાં કોઈ ખતરો ન રહે.
ઘર બંધ કરો ત્યારે ફ્રિઝનો દરવાજો ખાસ ચેક કરો. એવું ન બને કે તેની ઠંડી હવા બહાર નીકળતી રહે અને ફ્રિઝને સામાન્યથી વધારે કામ કરવું પડે.
રેફ્રિજરેટરને યોગ્ય ટેમ્પ્રેચર પર રાખો. 37-40 ડિગ્રી ફેરનહીટ પર ટેમ્પ્રેચર સેટ કરો. ભલે તમે કેટલાક દિવસ સુધી ફ્રિઝનો ઉપયોગ ન કરવાના હોવ.
બંધ ફ્રિઝને ચાલુ કરતાં પહેલાં તેના ફ્રિઝર અને રેફ્રિજરેટરમાં બેકિંગ સોડાનું ઓપન બોક્સ રાખો. તે મોઈશ્ચર શોષી લેશે અને ફૂગ નહીં આવે.
ઈલેક્ટ્રિસીટી બચાવવા ફ્રિઝ બંધ કરો છો તો તેને પહેલાં ડિફ્રોસ્ટ કરો. બધો બરફ કાઠ્યા બાદ મોઈશ્ચર ક્લીન કરો અને પછી દરવાજો ખુલ્લો રાખીને જ જાવ.